อนุรักษ์ บุญศล

นางอนุรักษ์ บุญศล (ชื่อเล่น: ติ๋ว; เกิด 16 มีนาคม พ.ศ. 2507) อดีตสมาชิกสภาผู้แทนราษฎรจังหวัดสกลนคร 3 สมัย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552

ประวัติ 
นางอนุรักษ์ บุญศล เกิดเมื่อวันที่ 16 มีนาคม พ.ศ. 2507 ที่อำเภอสว่างแดนดิน จังหวัดสกลนคร เดิมชื่อนางสาวอนุรักษ์ สุวรรณโคตร เป็นบุตรของนายถวัลย์ สุวรรณโคตร กับ นางอุดมภรณ์ สุวรรณโคตร สำเร็จการศึกษาศึกษาศาสตรบัณฑิต มหาวิทยาลัยรามคำแหง และบริหารธุรกิจมหาบัณฑิต มหาวิทยาลัยโยนก (ปัจจุบันคือมหาวิทยาลัยเนชั่น วิทยาเขตภาคเหนือโยนก) สมรสกับนายพงษ์ศักดิ์ บุญศล อดีต ส.ส.สกลนคร สังกัดพรรคไทยรักไทย และพรรคพลังประชาชน

งานการเมือง 
อดีตเป็นผู้อำนวยการโรงเรียนเทคโนโลยีสว่างแดนดิน จังหวัดสกลนคร

พ.ศ. 2552 นายพงษ์ศักดิ์ สามี ถูกคณะกรรมการการเลือกตั้งตัดสินให้ใบแดง และจัดให้มีการเลือกตั้งซ่อม นางอนุรักษ์จึงได้รับเลือกให้ลงสมัครแทนในสังกัดพรรคเพื่อไทย และได้รับการเลือกตั้งในที่สุด ต่อมา พ.ศ. 2554 ได้รับการเลือกตั้งเป็นครั้งที่ 2

สมาชิกสภาผู้แทนราษฎร 
อนุรักษ์ บุญศล ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งซ่อมสมาชิกสภาผู้แทนราษฎรสกลนคร พ.ศ. 2552 จังหวัดสกลนคร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสกลนคร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสกลนคร สังกัดพรรคเพื่อไทย

เครื่องราชอิสริยาภรณ์

อ้างอิง

แหล่งข้อมูลอื่น 
นางอนุรักษ์ บุญศล , เว็บไซต์รัฐสภาไทย
บัญชีแสดงรายการทรัพย์สินและหนี้สินของนางอนุรักษ์ บุญศล, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางอนุรักษ์ บุญศล), ศูนย์ข้อมูลนักการเมืองไทย

บุคคลจากอำเภอสว่างแดนดิน
นักการเมืองสตรีชาวไทย
ครูชาวไทย
คู่สมรสของนักการเมืองไทย
พรรคเพื่อไทย
สมาชิกสภาผู้แทนราษฎรจังหวัดสกลนคร
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
บุคคลจากคณะศึกษาศาสตร์ มหาวิทยาลัยรามคำแหง
บุคคลจากมหาวิทยาลัยเนชั่น